GiliGold/VAD_KnessetCorpus huggingface dataset:
יריב לוין: כרגע אין על שולחני.
יריב לוין: אני עובר לנושא הראשון על סדר היום – בקשת יושב-ראש ועדת החוקה, חוק ומשפט להקדמת הדיון בהצעת חוק הדיינים (תיקון מס' 26) (ייצוג הולם לנשים בוועדה לבחירת דיינים), התשע"ג-2013 (כ/501), לפני הקריאה השנייה והשלישית.
יריב לוין: יושב-ראש ועדת החוקה ביקש במכתבו לחבר הכנסת צחי הנגבי להשלים את חקיקת החוק הזה ולאפשר היום להביא אותו להצבעה בקריאה שנייה ושלישית, ולנסות לסיים אותו.
יריב לוין: אני חושב שנוכח התלאות הרבות שהוא עבר וגם חשיבותו נכון יהיה לאפשר את הדבר הזה, ולסיים את הליך החקיקה.
משה גפני: אני לא זוכר בדברי ימי הכנסת בקשה להשלים חקיקה בדבר כל-כך לא דחוף.
משה גפני: אני לא זוכר מקרה מהסוג הזה, אלא אם כן אנחנו מדברים – אני לא יודע בדיוק על מה.
משה גפני: אדוני היושב-ראש, חברי הכנסת, תראו על מה מדובר: מדובר על בחירת ועדה שכיום היא רק ועדה למינוי דיינים.
משה גפני: אני ישבתי בוועדת החוקה וחשבתי שמי שדיבר גבוהה-גבוהה על כך שזה הולך לחול גם על ועדה למינוי שופטים – הרי לא הייתה בעיה להוסיף את אותו הליך גם לוועדה למינוי שופטים.
משה גפני: הרי מדברים על ועדות דומות.
משה גפני: אני לא מדבר כבר, אני לא מעז להגיד על הוועדה למינוי קאדים והוועדה למינוי קאדים מד'הב.
משה גפני: אני רוצה לראות את האמיץ פה בין חברי הכנסת שיציע בוועדה למינוי קאדים שתהיה אישה.
משה גפני: בסדר, אז אני לא מעמיד במבחן את האומץ של חברי הכנסת.
משה גפני: אבל לגבי הוועדה למינוי שופטים – מה יותר פשוט מהעניין הזה?
משה גפני: 50% לפחות מבין אלה שנמצאים וזקוקים להגיע לבית המשפט פעם בתביעה ופעם בהגנה ופעם בכל מיני הליכים, בוודאי שצריך להיות אותו דבר בוועדה למינוי שופטים כמו בוועדה למינוי דיינים.
משה גפני: מתברר שהמציעות במקרה הזה נסוגו בהן מהעניין הזה.
משה גפני: הם הולכים להניח הצעת חוק חדשה - -
שולי מועלם-רפאלי: הונחה.
משה גפני: הונחה.
יריב לוין: איזו הצעה הונחה?
יריב לוין: מה היא אומרת?
יעקב מרגי: לצחוק פה בכנסת זה הפך להיות - -
משה גפני: זה מכשיר לא רע.
יריב לוין: אני מודיע, חבר הכנסת גפני, שאני מודה על העדכון, ואני תומך בהצעת החוק הזאת.
יריב לוין: אני בכלל תומך בחקיקה שתשנה את הרכב הוועדה לבחירת שופטים, אבל בזה אין חידוש.
משה גפני: אבל אני דווקא מדבר על נשים מכיוון שאני לקחתי מאוד ברצינות את ההצעה שלהם.
אברהם מיכאלי: - - - נשים.
משה גפני: לקחתי מאוד ברצינות.
משה גפני: אני אפילו השתכנעתי כמעט עד שזה הגיע לוועדה למינוי שופטים.
משה גפני: בוועדה למינוי שופטים יש הליך חקיקה מאוד פשוט בכנסת.
משה גפני: כשיש ועדות מקבילות, ואתה משנה את הרכב הוועדה בוועדה אחת אין שום סיבה בעולם שלא תשנה את זה מיד בוועדה שנייה.
משה גפני: חבר הכנסת מקלב וחבר הכנסת מיכאלי הגישו הסתייגות.
משה גפני: הם אמרו, אותו הליך שיהיה בוועדה למינוי דיינים לגבי נשים יהיה גם לגבי שופטים – מה יותר פשוט מזה?
משה גפני: למה צריך ללכת להליך חקיקה שאנחנו יודעים שהוא לא יתקיים בסוף?
יריב לוין: למה אנחנו יודעים - -
משה גפני: תאמין לי, אדוני היושב-ראש, אתה יודע עוד יותר טוב ממני.
יריב לוין: הכרתי את חברת הכנסת שולי מועלם רפאלי כאחת שמה שהיא מגישה - - -
משה גפני: אבל אתה יודע שמול המערכת בבתי המשפט היא לא תבטיח.
משה גפני: אתה יודע מה, אני לא ארחיב.
משה גפני: אבל אם באמת כנים דבריהם אז מה הבעיה?
משה גפני: מה באמת הבעיה, אדוני היושב-ראש?
משה גפני: אתה פרלמנטר מנוסה, עשית את הכי הרבה חוקים בקדנציה הקודמת – איפה בדיוק הבעיה?
משה גפני: מישהו טוען לנושא חדש?
משה גפני: אם היו טוענים לנושא חדש זה היה מגיע לכאן לוועדה, וכמובן, כולנו היינו מפילים את הטענה הזאת.
משה גפני: זה ממש לא נושא חדש.
משה גפני: העיקרון הוא שצריך לשלב נשים בוועדות – אז למה לא בוועדה למינוי שופטים?
משה גפני: ואז התברר לנו שהכוונה בעצם לא לנשים, אלא זה רצון לניגוח את הנושא של הדיינים.
גילה גמליאל: אתה אומר שצריך גם בוועדה לקאדים וגם בוועדה למינוי שופטים.
גילה גמליאל: אני מסכימה איתך.
משה גפני: על זה אמרתי שאני לא רוצה לבחון את האומץ של חברי הכנסת.
משה גפני: לגבי הקאדים לא הזכרתי, אמרתי את זה רק בהערת אגב.
משה גפני: אני פוחד להגיד את זה יותר מדי בקול גדול כי לא ראיתי עדיין חבר כנסת או חברת כנסת שיעזו להציע את זה.
משה גפני: לכן אני לא נכנס לעניין.
משה גפני: אבל האמת היא שהיה צריך להיות בכל ארבע הוועדות הסטטוטוריות - -
יעקב מרגי: פיקוח נפש דוחה הכול.
משה גפני: לכן אני לא אומר.
משה גפני: אני מכיר את האומץ של חברות הכנסת.
משה גפני: אני יודע שאם יודעים להתחיל רק עם החרדים הם לא יעזו להתחיל עם הערבים.
משה גפני: אז בסדר, לא מעלה את העניין.
יריב לוין: גפני, להתכנס.
משה גפני: הוועדה למינוי דיינים זה הדבר הכי פחות דחוף.
משה גפני: אם היה פה גם הוועדה למינוי שופטים אני מבין.
משה גפני: אבל אם יש פה רק הוועדה למינוי דיינים זה הדבר הכי פחות דחוף.
משה גפני: למה זה הדבר הכי פחות דחוף?
משה גפני: מכיוון שהכנסת כבר בחרה את נציגיה לוועדה למינוי דיינים, והכנסת כבר פעלה בלי שיהיה חוק על-פי החוק של שולי מועלם.
משה גפני: ושולי מועלם עצמה נבחרה לוועדה למינוי דיינים.
משה גפני: ממש לא פלא.
משה גפני: ממש מצוין, הכול בסדר.
משה גפני: אני מאוד תומך בך, אפילו יותר ממה שאני תומך בדודו רותם.
יעקב מרגי: הוא יבקש הודעה אישית.
אברהם מיכאלי: מלח על הפצעים.
משה גפני: המציאות הזאת שבה עכשיו באים ואי אפשר לחכות עוד יום, אי אפשר לחכות עוד יומיים - - חבל שלא דיברתי על המשיח.
דוד רותם: הוא גם לא היה מגיע.
משה גפני: הוא לא היה מגיע בגללך.
דוד רותם: ודאי שבגללי.
יריב לוין: רבותי, משפט אחרון.
משה גפני: לכן אדוני היושב-ראש, לבקש פטור מחובת הנחה כדי להביא את זה מהר ביום אחד או ביומיים או בשבוע זה פשוט לעשות צחוק מוועדת הכנסת, לעשות צחוק מהכנסת.
משה גפני: אין שום סיבה בעולם שזה יקרה.
משה גפני: לא היה דבר כזה שהביאו חקיקה במהירות בגלל סתם שמתחשק.
משה גפני: אפשר להביא את זה בעוד כמה ימים.
יריב לוין: רבותיי, רגע.
יריב לוין: המשמעות היא פשוטה: אנחנו מצביעים על בקשתו של יושב-ראש ועדת החוקה לתת פטור מחובת הנחה - -
משה גפני: זאת לא סיבה, אפשר עוד יום.
משה גפני: זה לא דחוף.
יריב לוין: - - להצעת חוק הדיינים (תיקון מס' 26) (ייצוג הולם לנשים בוועדה לבחירת דיינים) פטור לפני ההצבעה בקריאה השנייה ובקריאה השלישית.
משה גפני: אם לא יהיה פטור מתי זה יובא?
יריב לוין: זה לא באחריותי.
יריב לוין: בעד- 9; נגד – 3; נמנעים אין.
משה גפני: מבקשים רביזיה.
דוד רותם: רביזיה לעוד חצי שעה בדיוק.
משה גפני: אתה מנהל פה את הוועדה?
משה גפני: הוא מנהל את הוועדה, לא אתה.
דוד רותם: אני שאלתי אותך משהו?
דוד רותם: אני לא זוכר ששאלתי אותך.
משה גפני: אני רק אומר לו שלא דודו רותם מנהל את הוועדה, אלא אתה מנהל את הוועדה.
יריב לוין: זה חידוש גדול.
דוד רותם: אם אני הייתי מנהל את הוועדה הרביזיה הייתה נערכת בעוד דקה.
משה גפני: בניגוד להוראה של היועץ המשפטי של הכנסת.
<איל ינון: זה תקנון הכנסת.
יריב לוין: אני עובר לנושא השני.
יריב לוין: תהיה רביזיה בשעה 11:45.
משה גפני: אבל יש לנו משהו ב-11:45.
דוד רותם: תדחה.
יריב לוין: אפשר להוריד את הרביזיה.
יריב לוין: קביעת ועדות לדיון בהצעות החוק הבאות: הצעת חוק הלוואות לדיור (תיקון מס' 12), התשע"ג-2013 (מ/764)
יריב לוין: רבותי, אני עובר לנושא הבא: קביעת ועדות לדיון בהצעות חוק.
יריב לוין: הנושא הראשון הוא הצעת חוק הלוואות לדיור (תיקון מס' 12), התשע"ג-2013 (מ/764).
יריב לוין: הייתה המלצה של הלשכה המשפטית להעביר את ההצעה לוועדת הכספים.
יריב לוין: היו הצעות להעביר לדיון בוועדת הכספים או בוועדת החינוך או בוועדת המדע.
יצחק הרצוג: וגם כלכלה.
יריב לוין: לכלכלה לא הייתה הצעה, אבל אפשר להציע גם את ועדת הכלכלה.
יעקב מרגי: האוצר יתמוך להעביר לוועדת הכלכלה.
יריב לוין: יש איזושהי הערה?
יריב לוין: אם לא אני מעמיד את ההצעה להעביר את ההצעה לוועדת הכספים, על-פי המלצת הלשכה המשפטית.
יצחק הרצוג: אני רוצה לנמק.
איילת שקד: למה לא לכלכלה?
יצחק הרצוג: למה לא לכלכלה?
יריב לוין: מאה אחוז, תנמק.
יריב לוין: אם מישהו רוצה להציע – אתם לא עונים.
יצחק הרצוג: הנושא הזה נוגע במישרין לסוגיית הדיור, יוקר המחיה, כל נושא קבינט הדיור.
יצחק הרצוג: זה נושא שהוא לא לוועדת הכספים.
יצחק הרצוג: הוא נוגע אשכרה – סליחה על הביטוי - לוועדת הכלכלה.
יריב לוין: חברת הכנסת אילת שקד כיושבת-ראש סיעת הבית היהודי שיושב-ראש ועדת הכספים הוא מטעמה – זה מקובל עלייך להעביר את זה לוועדת הכלכלה?
יריב לוין: אם כן, אני איענה לבקשה בשמחה, אין שום בעיה.
יריב לוין: אני רק רוצה לדעת שזה מקובל עליכם.
איילת שקד: אני נוהגת נגד מצפוני.
יריב לוין: מי בעד להעביר לוועדת כספים כהמלצת הלשכה המשפטית?
משה גפני: אבל היא הסכימה לוועדת הכלכלה.
יריב לוין: היא לא הסכימה.
יעקב מרגי: נגד מצפונה, היא אמרה.
יריב לוין: בעד העברת ההצעה לוועדת הכספים – רוב
יריב לוין: נגד-4.
יריב לוין: לפיכך עבר לוועדת כספים.
יריב לוין: הצעת חוק הרבנות הראשית לישראל (תיקון – הצגת מועמדות לכהונה נוספת של רב ראשי לישראל), התשע"ג – 2013 של חבר הכנסת אברהם מיכאלי וקבוצת חברי הכנסת (פ/ 1331/19).
יריב לוין: הנושא הבא: הצעת חוק הרבנות הראשית לישראל (תיקון – הצגת מועמדות לכהונה נוספת של רב ראשי לישראל), התשע"ג-2013 של חברי הכנסת אברהם מיכאלי וקבוצת חברי כנסת (פ/1331/19).
יריב לוין: המלצת הלשכה המשפטית הייתה להעביר לוועדת החוקה או לוועדת הפנים והגנת הסביבה.
יריב לוין: אני מבין, אדוני יושב-ראש ועדת החוקה שיש הסכמה מצדך שהנושא ילך לוועדת הפנים – או לפחות אין התנגדות.
אורי מקלב: אם יש הסכמה שינמק את זה.
משה גפני: לדעתי, ראוי שדודו רותם ידון בזה.
יעקב מרגי: אני מבקש לפתוח את הפרוטוקול מהדיון הקודם.
יעקב מרגי: תקראו מה הוא אמר על - - -
יריב לוין: יושבת-ראש ועדת הפנים ביקשה להעביר את ההצעה אליה.
יריב לוין: אני מאפשר לחבר הכנסת גפני לנמק את הצעתו.
יריב לוין: רק נציין בפניו שהנימוק הזה תופס לכל דבר ועניין גם להצעות החוק הבאות שתבואנה.
משה גפני: אבל את כל הבאות הרי נתתם לו.
יעקב מרגי: הוא לא עובד פה, מה אתה רוצה ממנו?
יעקב מרגי: כרגע אמרת לו שהוא לא מנהל את הוועדה.
יעקב מרגי: הוא הלך, הוא נפגע.
אברהם מיכאלי: - - - אם אתה משבח אותו זה לא בסדר.
אורי מקלב: איפה החוק הזה - - -
יעקב מרגי: לא החוק הזה, יש חוק אחר שנתקע.
יעקב מרגי: תדייק בלשון.
יריב לוין: חבר הכנסת גפני ברשות דיבור.
משה גפני: לפני שאנחנו מקבלים החלטה בעניין אני מבקש לדעת: זה היה חוק מהקדנציה הקודמת.
משה גפני: הרי אנחנו לא ממציאים פה את הגלגל – אני מבקש לדעת היכן החוק הזה נדון בפעם הקודמת.
יריב לוין: החוק נדון בפעם הקודמת בוועדת החוקה, חוק ומשפט.
יעקב מרגי: אני מבקש לתקן את היושב-ראש:
יעקב מרגי: החוק נקבר בפעם הקודמת בוועדת החוקה.
יעקב מרגי: אנחנו מחיים אותו בוועדת הפנים כי כל נושא הרבנות הראשית מלכתחילה בוועדת הפנים.
יעקב מרגי: זה שבחטא ובאיסור זה עבר בקדנציה הקודמת בוועדת חוקה, באו לתקן.
יעקב מרגי: צריך לברך את הכנסת הזאת, שאין לי הרבה סיבות לברך אותה, שהיא מתקנת עיוות מהכנסת הקודמת.
יריב לוין: חבר הכנסת גפני, אחרי שקיבלת תשובה לשאלה הראשונה - -
משה גפני: אין שום סיבה בעולם שהנושא הזה יעבור עכשיו לוועדה אחרת, אלא אם כן נעשה פה דיל לגבי העניין הזה.
משה גפני: גם אישרו עכשיו בוועדת החוקה את הנושא של פתיחת אזורי הרישום, חוק צוהר.
משה גפני: הוא אושר בוועדת החוקה לפני כמה דקות ברציפות, חוק של איתן כבל.
משה גפני: עכשיו מאשרים פה את החוק הזה שהוא בהסכמה של דודו רותם.
יעקב מרגי: זה כמי שכפאו שד.
יעקב מרגי: אם הוא היה יכול לדבר, מה הוא היה אומר לך.
משה גפני: חבר הכנסת מרגי, אין לי מושג, אני לא יודע.
משה גפני: אין לי אלא מה שאני רואה.
משה גפני: מה שאני רואה זה מה שקרה בקדנציה הקודמת - -
יריב לוין: מה שאתה רואה אני עוד לא התחלתי ללמוד.
משה גפני: על זה אמר שלמה המלך: "יוסיף דעת, יוסיף מכאוב".
יעקב מרגי: אני הייתי אומר לו משהו אחר – פריקת תסכולים.
אורי מקלב: חבר הכנסת מרגי, היית צריך להנמיך את הטונים כי היית שותף בחוק הקודם, אתה יודע את התהפוכות, היית מאחורי הדברים האלה.
יעקב מרגי: אני גאה על כך, אני לא מתחרט על כך.
יעקב מרגי: לכן אני בר-פלוגתך אז ובר-פלוגתך היום.
יעקב מרגי: אני גאה בכך.
יעקב מרגי: אני בר-פלוגתך אז וגם היום.
אורי מקלב: לא נראה שתהיה כל כך גאה.
יעקב מרגי: אני גאה.
יעקב מרגי: אני לא ראיתי שהבאת ברכה לרבנות הראשית בעשור האחרון.
יעקב מרגי: אז תפסיק לבלבל במוח – סליחה על הביטוי.
יעקב מרגי: לא ראיתי שהבאת כבוד גדול לרבנות הראשית בעשר השנים האחרונות.
יעקב מרגי: לא כדאי לך לדרוך לי על היבלות, אני עוד עדין.
משה גפני: אני רק איש מנומס.
משה גפני: אם מפריעים לי אני נבהל.
משה גפני: אני הייתי יושב-ראש ועדה בקדנציה הקודמת, ואני לא יודע למי היו טענות.
משה גפני: אפילו לש"ס לא היו טענות.
יעקב מרגי: תשאל את השר לשירותי הדת דאז.
משה גפני: אה, נזכרתי.
יעקב מרגי: תשאל אותו מה עשית לו.
משה גפני: בגלל זה הבאתם את יאיר לפיד.
יצחק הרצוג: הקואליציה נהנית מהריבים בתוכנו.
משה גפני: בסדר, אני מפסיק.
יעקב מרגי: סליחה, מה קרה?
יעקב מרגי: ממחלוקת לא מתים.
משה גפני: החוק צריך להידון בוועדת חוקה.
משה גפני: מדובר על דיל.
משה גפני: כל בר דעת רואה שמדובר על דיל; דיל מאוד לא לעניין.
משה גפני: נעשה פה דיל.
יעקב מרגי: גפני, אמרת את המילה "דיל" בחודש האחרון אולי 2,500 פעם.
משה גפני: נעשה דיל, והדיל הזה עושה נזק לרבנות, עושה נזק לרבנים הראשיים.
משה גפני: המציאות גלויה לעין - -
אברהם מיכאלי: אבל אתה אומר שעשו דיל על חוק שאני חתום עליו.
משה גפני: אתה מייצג משהו.
אברהם מיכאלי: מה אני מייצג?
אברהם מיכאלי: אני מייצג את החוק.
משה גפני: תאמין לי, אני לא רוצה פה ליד השולחן.
משה גפני: אני אגיד לך מה הדיל, בסדר?
אברהם מיכאלי: אבל לא אני עשיתי דיל.
משה גפני: לא חבר הכנסת מיכאלי עשה את הדיל.
משה גפני: עשה את זה מישהו אחר, והוא לא חבר כנסת.
משה גפני: מרגי סתם מגן עליו.
משה גפני: ולא רב עשה את הדיל.
יעקב מרגי: אני אוהב את השנינות שלך.
משה גפני: על כל פנים, החלק הזה הוא חלק מבזה.
משה גפני: הוא צריך להידון בוועדת החוקה, הוא לא יכול לעבור עכשיו לוועדת הפנים בגלל ששם רוצים לקדם את זה.
משה גפני: זאת פשוט בושה לכנסת, תאמינו לי.
משה גפני: הרי בסופו של דבר ההיסטוריה תשפוט אותנו.
משה גפני: מה אנחנו עושים עכשיו?
משה גפני: אנחנו לוקחים גוף מכובד כמו הרבנים הראשיים.
משה גפני: תארו לעצמכם שהיינו עושים את זה על נשיא המדינה או על מבקר המדינה?
יעקב מרגי: הצחקת אותי.
יעקב מרגי: אסור לצחוק, אבל הצחקת אותי.
משה גפני: כולם יודעים במה מדובר.
משה גפני: אם יש מישהו מבין חברי הכנסת שלא יודע על מה מדובר אסור לו להיות בכנסת.
אורי מקלב: - - - כולם יודעים.
משה גפני: יכול להיות שצריך להגיד את זה, גם הזמן של זה יגיע.
משה גפני: אני מבקש שזה יהיה בוועדת החוקה.
אורי מקלב: אני רוצה לשמוע את היועצים המשפטיים.
יריב לוין: הם אמרו, הקראתי.
יריב לוין: ההמלצה הייתה להעביר לחוקה או לוועדת הפנים.
אורי מקלב: זאת המלצה של הכנסת?
יריב לוין: לא, של הייעוץ המשפטי.
<איל ינון: אני מוכן להסביר.
אורי מקלב: אני רוצה לשאול לא על זה – מדוע אותו חוק נמצא פעם בוועדת חוקה ופעם בוועדת הפנים?
אורי מקלב: זה אותו חוק.
אורי מקלב: גם אם נניח שיש אפשרות לדון בשתי ועדות השאלה היא מה הביא להחלטה שזה יהיה בוועדת החוקה ולמה היום אנחנו רוצים לשנות את זה?
יריב לוין: את השאלה הזאת אי אפשר להפנות ליועץ המשפטי.
משה גפני: אנחנו גם נבקש לדעת את עמדתו של היועץ המשפטי לכנסת, האם לא התחיל - -
יריב לוין: יש חוות דעת בכתב.
יריב לוין: לא צריך להקריא שוב את חוות הדעת.
יריב לוין: אנחנו לא דנים על חוות הדעת שלו.
יריב לוין: זה לא ממין העניין הזה.
יריב לוין: היא לא נוגעת לשאלה איזו ועדה תדון.
משה גפני: לא, לא על איזו ועדה תדון.
יריב לוין: זה תעלה בדיון בוועדת הפנים או בוועדת חוקה.
יעקב מרגי: להרגיע את דעתו: כמי שהיה חבר ועדת שרים כשהחוק הזה עבר – אני יכול לומר לך, בגלל מהלך כוחני פוליטי של מפלגה מסוימת שאמרה שהיא מוכנה שהחוק הזה יעבור ובתנאי שזה יידון בוועדת חוקה ומלכתחילה זה יכול היה להידון בוועדת הפנים.
משה גפני: בוועדת שרים ככה זה היה?
יעקב מרגי: זאת השגרה שם.
יריב לוין: נשאלה שאלה.
יריב לוין: חבר הכנסת מקלב.
אורי מקלב: היועץ המשפטי לכנסת - - - בדברי תשובתו - - - חוות דעתו של היועץ המשפטי שמקומו של חוק זה רק בוועדת חוקה.
<איל ינון: חבר הכנסת מקלב, היועץ המשפטי יענה במשפט ונעבור להצבעה.
<איל ינון: בבקשה.
<איל ינון: לא אחת נושאים נופלים בתחומי ענייניהן של כמה ועדות.
<איל ינון: כך למשל הדוגמה של ההצעה שעומדת פה על סדר היום.
<איל ינון: על-פי תקנון הכנסת – אני מפנה אתכם לסעיף 100(5) לתקנון: "ועדת הפנים והגנת הסביבה עוסקת בין היתר בעדות ובארגון הדתות של יהודים ושל לא יהודים".
<איל ינון: לכן מבחינה תקנונית אין בוודאי מניעה מלהעביר את הנושא של הרבנות הראשית, וכך גם אכן נעשה בעבר בתיקונים שונים לחוק הרבנות הראשית ולתיקונים שקשורים בארגון החיים הדתיים.
משה גפני: מה אמרת, הדתות?
<איל ינון: האופן שבו זה מנוסח בתקנון: "עדות" – גם אנחנו עדה, העדה היהודית – "ארגון הדתות של יהודים ושל לא יהודים".
משה גפני: לכן עניין הוועדה למינוי דיינים היה צריך להידון בוועדת הפנים.
יעקב מרגי: למשרה שיפוטית.
<איל ינון: בעוד שלגבי ועדת הפנים יש יחסית פירוט בתקנון לגבי הסמכויות של ועדת חוקה או תחומי העניינים של ועדת חוקה כל שנאמר הוא "חוקת המדינה, חוקי יסוד, חוקים וסדרי משפט".
<איל ינון: אבל נכון ציין בצדק חבר הכנסת גפני שבעבר חוקים של הרבנות הראשית נדונו גם בוועדת החוקה, חוק ומשפט ונולד נוהג כזה בכנסת.
<איל ינון: לכן עמדת הלשכה המשפטית הייתה שניתן להעביר את ההצעה הזאת גם לוועדת חוקה וגם לוועדת הפנים.
<איל ינון: ההעברה שלה לוועדת הפנים בוודאי לא סותרת את תקנון הכנסת.
אורי מקלב: כל אחד - - - בוועדה.
יריב לוין: קיימנו דיון.
אורי מקלב: - - - היועץ המשפטי את גלגולו של חוק זה.
אורי מקלב: החוק הזה הגיע לוועדת חוקה בכנסת הקודמת.
אורי מקלב: בכנסת הקודמת הוא התעכב.
אורי מקלב: במקביל ועדת הפנים דנה בחוק פתיחת אזור רישום נישואין, והחוק הזה לא התקדם.
אורי מקלב: בסופו של דבר מצאו פתרון לחוק הזה ולחוק הזה - -
יעקב מרגי: פרנויה זאת מחלה, אתה יודע?
יעקב מרגי: במקרה נפל באותו יום.
יעקב מרגי: בונים תלי תלים - -
יריב לוין: אגב, חבר הכנסת מקלב, יכול להיות שזה לא במקרה, וזה לגיטימי.
יריב לוין: זה מותר.
יריב לוין: חבר הכנסת מקלב, הנקודה הובנה.
אורי מקלב: אני רוצה להסביר את גלגלולו של חוק- -
יעקב מרגי: הייתי עושה חשבון נפש למה זה בא דווקא היום.
יריב לוין: זה היה שם, ועכשיו רוצים להעביר לפה.
יריב לוין: החוק השני היה פה, ורוצים להעביר אותו לשם.
יריב לוין: מותר, העברנו.
משה גפני: הוא רוצה להציג לחברי הוועדה איך החוק התגלגל.
אורי מקלב: כשזה פוליטיקה – הפוליטיקה בסדר.
אורי מקלב: אבל גם כשחוות דעת משפטיות למיקומו של חוק שקופץ מוועדה לוועדה ומכנסת לכנסת זה כבר זילות לא רק של - - - אלא התנהלות הכנסת.
יריב לוין: העמדה ברורה.
אורי מקלב: לא יכול להיות שפתיחת אזור רישום נישואין היה בוועדת הפנים במשך שנתיים-שלוש ולא התקדם, ועבר לפתע בהסכמה לוועדת החוקה.
יריב לוין: חבר הכנסת מקלב, הבנו.
יריב לוין: תאמין לי, יותר ברור ממה שהסברתם את זה –אין.
אורי מקלב: אדוני היושב-ראש, אנחנו צריכים להגיד מה קרה היום.
אורי מקלב: אנחנו צריכים שהחוק הזה לא היה מונח בכלל על שולחן הכנסת, וועדת השרים לענייני חקיקה כבר דנה בו.
אורי מקלב: היא קיבלה את ה-פ' שלה ביום רביעי, וביום ראשון - - -
אורי מקלב: אותה הצעת חוק של חבר הכנסת קלפה שהחוק הזה היה מונח נמשך ממנו.
אורי מקלב: היום אנחנו באים ואומרים – דיל חוק צוהר מול חוק עמר עבר מן העולם - -
יעקב מרגי: זה טוב ל"יתד".
יעקב מרגי: אמרת את זה, הוא כבר רשם אותו.
יעקב מרגי: זה טוב ל"יתד נאמן" שבע פעמים.
יריב לוין: רבותי, תודה, הבנו.
יעקב מרגי: אל תעשו צחוק מהכנסת.
יעקב מרגי: תתפקחו.
אורי מקלב: - - - שהיום אתם עושים גם דיל סתם.
אורי מקלב: זה הדבר הגרוע ביותר - -
יעקב מרגי: המציאות תטפח לך בפנים.
אורי מקלב: - - - עמר אתם מביאים את זה.
אורי מקלב: לפני כל ישראל אתם עושים את זה.
יריב לוין: אני עובר עכשיו להצבעה.
יריב לוין: מי בעד להעביר את הצעת חוק הרבנות הראשית לישראל (תיקון – הצגת מועמדות לכהונה נוספת של רב ראשי לישראל), (פ/1331/19), לוועדת הפנים והגנת הסביבה?
יריב לוין: מי סביבה?
יריב לוין: בעד העברת הצעת החוק לוועדת הפנים והגנת הסביבה – רוב
יריב לוין: בעד- 10, נגד- 1, אין נמנעים.
יריב לוין: ההעברה אושרה.
משה גפני: אתם היום בעד מירי רגב?
יריב לוין: אנחנו תמיד בעד מירי רגב.
יריב לוין: קביעת ועדה לדיון בהצעה לסדר היום בנושא "התגברות הטרור ביהודה ושומרון" של חבר הכנסת משה זלמן פייגלין (279), יוני שטבון (287), נסים זאב (341) וישראל אייכלר (361).
יריב לוין: אני עובר לקביעת ועדה לדיון בהצעה לסדר היום בנושא התגברות הטרור ביהודה ושומרון של חברי הכנסת משה זלמן פייגלין, יוני שטבון, ניסים זאב וישראל אייכלר.
יריב לוין: נשמעו הצעות להעביר לוועדת חוץ וביטחון ולוועדת הפנים.
יריב לוין: אני מבין שיש הסכמה על העברת הנושא לוועדת החוץ והביטחון.
יריב לוין: בעד להעביר את הצעת החוק לוועדת החוץ והביטחון – רוב
יריב לוין: בעד – פה-אחד, אין מתנגדים, אין נמנעים.
יריב לוין: ההצעה התקבלה.
יריב לוין: הרכב הוועדה המשותפת לוועדת הפנים והגנת הסביבה ולוועדת החינוך, התרבות והספורט לדיון בהצעה לסדר היום בנושא "נפגעים באירועי ספורט המוניים וגל אירועי גזענות ואלימות בספורט", הצעת חבר הכנסת עמרם מצנע (491), לפי סעיף 57(ב) לתקנון הכנסת.
יריב לוין: אני עובר לנושא האחרון: הרכב הוועדה המשותפת - -
משה גפני: הדבר היחיד שנשאר לי בכנסת הזאת זה רביזיה.
יריב לוין: חבר הכנסת גפני, אני עובר לנושא האחרון: הרכב הוועדה המשותפת לוועדת הפנים והגנת הסביבה ולוועדת החינוך והספורט לדיון בהצעה לסדר היום בנושא נפגעים באירועי ספורט המוניים וגל אירועי גזענות ואלימות בספורט, של חברי הכנסת עמרם מצנע, לפי סעיף 57(ב) לתקנון הכנסת.
יריב לוין: אני קיבלתי שמות מטעם ועדת הפנים והגנת הסביבה ומטעם ועדת החינוך, התרבות והספורט.
יריב לוין: אני רק רוצה להעיר הערה שחשוב שתיאמר לפרוטוקול: מאחר שמדובר בהצעה לסדר היום, כמובן, המנדט של הוועדה מוגבל לדיון בנושא הזה.
יריב לוין: לכן צריכים לשים לב חברי הוועדה שבמידה שהם מצביעים בעד איזשהו נוסח החלטה לאור ההצעה לסדר היום בזה הסתיים המנדט של הוועדה.
יריב לוין: לכן ברור שהמטרה היא שהוועדה תעשה כאן עבודת עומק, ולכן שלא ימהרו לקבל החלטה בהצעה ביום הראשון כי זה פשוט יביא לסגירת הוועדה, והם לא יוכלו להמשיך לעבוד.
יריב לוין: ההצעה כפי שהובאה בפניי היא שמטעם ועדת הפנים והגנת הסביבה יהיו חברי הכנסת דוד צור, חמד עמאר ונחמן שי, כאשר דוד צור יהיה יושב ראש הוועדה; ומטעם ועדת החינוך, התרבות והספורט יהיו חברי הכנסת עמרם מצנע, שמעון אוחיון ויצחק הרצוג – הרכב שהוא לאו דווקא על בסיס סיעתי, אלא יותר על בסיס העניין של האנשים בנושא עצמו.
יצחק הרצוג: אם תהיה בעיה, אמרתי גם למרצ שנראה - -
יריב לוין: אם יהיה צריך נעשה שינוי.
יריב לוין: אבל הנושא חשוב, וכדאי שיוכלו להמשיך לעבוד, ויעסקו באמת אנשים שהנושא מעניין אותם וחשוב להם גם אם מבחינה סיעתית החלוקה היא לאו דווקא מאוזנת.
יריב לוין: בעד ההצעה להרכב הוועדה המשותפת – רוב
רבותי, הרביזיה ב-11: תודה, הישיבה נעולה.
צחי הנגבי: הישיבה נפתחה.
צחי הנגבי: ארבל, בבקשה.
<ארבל אסטרחן: מדובר בהצעת חוק להשתתפותם של העובדים, נושאי המשרה ובעלי תפקיד אחרים בשירות הציבורי בצעדים לייצוב המצב הפיסקלי במדינה בשנים 2014-2013.
<ארבל אסטרחן: הצעה ממשלתית שעברה קריאה ראשונה ועברה לכאן לקביעת ועדה וכעת מוצע לעשות איזשהו מהלך משולב.
<ארבל אסטרחן: הרצון הוא לפצל את ההצעה הזאת לשתי הצעות חוק וששתיהן יעברו לוועדת העבודה, הרווחה והבריאות לדיון, אבל בשביל שהפיצול ייעשה כאן צריך קודם כל להעביר את זה לוועדת הכנסת לדיון.
<ארבל אסטרחן: בשונה מחוק ההסדרים, ועדת הכנסת לא יכולה לפצל הצעת חוק שאינה על שולחנה לדיון.
<ארבל אסטרחן: בעצם נדרש פה אישור של הוועדה להעברת ההצעה לוועדת הכנסת.
<ארבל אסטרחן: על זה צריכה להימסר הודעה למליאה.
<ארבל אסטרחן: כתנאי שתימסר ההודעה צריך כאן להחליט שהוועדה מחליטה על פיצול, ומייד אני אומר מה מהות הפיצול.
<ארבל אסטרחן: על כך צריך אישור של הכנסת וזה יובא להצבעה יחד עם החלטה נוספת שתתקבל כאן בוועדה, שלאחר הפיצול שתי ההצעות יילכו בנפרד כשתי הצעות נפרדות לוועדת העבודה להכנה לקריאה שנייה ושלישית.
<ארבל אסטרחן: מהות הפיצול היא זאת: ההצעה עוסקת בכלל העובדים ונושאי המשרה בשירות הציבורי, הפחתות שכר ואי מתן תוספות בשנים 2013 ו-2014.
<ארבל אסטרחן: ההצעה מפורטת בדברי ההסבר ואם ירצו, יסבירו כאן גם אנשי האוצר.
<ארבל אסטרחן: הרעיון הוא לחלק את ההצעה כך שחלק אחד של ההצעה יכלול את נושא משכורתם של העובדים בשירות הציבורי, למעט עובדים שמשכורתם נקבעת לפי משכורת נושא משרה, כלומר כאלה שמקובלים, נניח שופטים, והחלק האחר יכלול את משכורתם של נושאי המשרה, שהם נשיא המדינה, שרים, חברי כנסת, נושאי משטרה שיפוטית, מבקר המדינה ועוד דומים, מי שמשכורתם נקבעת לפי משכורת נושאי משרה, ובעלי תפקיד אחר בשירות הציבורי שמוגדרים בחוק, למשל יושב-ראש דירקטוריון בחברה ממשלית או יושב-ראש מועצת תאגיד סטטוטורי.
<ארבל אסטרחן: זה מה שמתבקשת הוועדה לאשר.
צחי הנגבי: לאחר שיאושר, מה יהיה?
<ארבל אסטרחן: ברגע שזה יאושר כאן ואתה תציג את זה במליאה וזה יאושר שם - - -
צחי הנגבי: אני צריך קודם כל להציג במליאה.
צחי הנגבי: צריך להצביע על זה במליאה?
<ארבל אסטרחן: כן, אבל בעצם אתה תעלה שם פעם אחת.
<ארבל אסטרחן: כאן זה מאושר על תנאי שהמליאה מאשרת וכו'.
<ארבל אסטרחן: אפשר לעשות את זה על תנאי כי זה באמת משהו שהוא די טכני.
<ארבל אסטרחן: אז אתה במליאה מקריא בעצם את ההחלטה הזו וזה גם יונח על שולחן הכנסת.
<ארבל אסטרחן: ברגע שזה מאושר במליאה עוברות שתי ההצעות לוועדת העבודה.
צחי הנגבי: אתם חברים בוועדת העבודה?
צחי הנגבי: הבנתי שזה על דעת ועדת העבודה.
צחי הנגבי: אני רואה שנמצא פה העוזר של חיים.
צחי הנגבי: זה על דעת האופוזיציה ועל דעת כולם.
<ארבל אסטרחן: האופוזיציה?
<ארבל אסטרחן: אני לא יודעת.
<ארבל אסטרחן: אתי דיבר יושב-ראש הקואליציה.
צחי הנגבי: זה מסוכם עם הרצוג.
אברהם מיכאלי: הרצוג הוא חצי אופוזיציה, אבל בסדר.
צחי הנגבי: אם אין לכם התנגדות נשחרר את עצמנו.
צחי הנגבי: רבותי, נעבור להצבעה.
צחי הנגבי: אוקיי, שלושתנו בעד ואנחנו מאשרים.
צחי הנגבי: הישיבה נעולה, תודה לכולם.
צחי הנגבי: בוקר טוב, נא לשבת.
צחי הנגבי: רבותי, אני מבקש לסגור את הדלת שם, בבקשה, הסדרנים.
צחי הנגבי: בוקר טוב לכולם, אנחנו מתחילים בסדר-היום בסעיף 4.
צחי הנגבי: נעשה את הדברים מן הקל אל הכבד ואז נעבור לרביזיה.
צחי הנגבי: הסעיף הרביעי על סדר היום: קביעת ועדת לדיון בהצעת חוק שירות ביטחון (תיקון מס' 18) (תקופה בלתי נמנית לעצור ולנעדר מן הישרות שלא ברשות).
צחי הנגבי: יש בקשה של שר הביטחון להעביר את הצעת החוק הזאת לוועדת החוץ והביטחון לשם הכנתה לקריאה שנייה ושלישית.
צחי הנגבי: בכנסת הקודמת זה מה שקרה וכתוב שהמלצת הלשכה המשפטית היתה להעביר לוועדת החוץ והביטחון.
צחי הנגבי: לא נקבעה ועדה בעבר.
אורי מקלב: היתה בקשה לוועדה אחרת?
אורי מקלב: זה לא מובן מאליו?
צחי הנגבי: בכנסת הקודמת היתה בקשה נוספת להעביר לוועדת החוקה, אבל אנחנו נעביר את זה לוועדת החוץ והביטחון כי זה הדבר הנכון לעשות.
צחי הנגבי: מי בעד אישור הבקשה?
צחי הנגבי: בעד אישור הבקשה – רוב
צחי הנגבי: אנחנו מאשרים את העברת הצעת החוק לוועדת החוץ והביטחון.
צחי הנגבי: זה היה הנושא הרביעי שעל סדר-היום.
צחי הנגבי: <2.
צחי הנגבי: בקשת יו"ר ועדת העליה, הקליטה והתפוצות להעברת הצעה לסדר היום בנושא: "חינוך יהודה בגולה", מוועדת החינוך, התרבות והספורט לדיון בוועדת העליה, הקליטה והתפוצות>
צחי הנגבי: הנושא הבא: בקשת יושב-ראש ועדת העליה, הקליטה והתפוצות להעביר הצעה לסדר-היום בנושא "חינוך יהודי בגולה" מוועדת החינוך, התרבות והספורט לוועדת העליה, הקליטה והתפוצות.
יצחק הרצוג: יש איזו עמדה של ועדת החינוך?
צחי הנגבי: כן, הם בעד.
צחי הנגבי: לאף אחד אין בעיה.
צחי הנגבי: אנחנו נצביע.
צחי הנגבי: בעד אישור הבקשה– רוב
צחי הנגבי: 3.